**I Z V J E Š Ć E**

sa 1. redovne sjednica Općinskog vijeća Općine Kršan održane dana 02. veljače 2017. godine, na kojoj je prisustvovalo 12 vijećnika Općinskog vijeća Općine Kršan.

Na sjednici Općinskog vijeća Općine Kršan donijeti su sljedeći akti:

**1.**  **Odluka o donošenju Urbanističkog plana uređenja Stipani**

Prijedlog Urbanističkog plana uređenja Stipani Općinskim vijećnicima Općine Kršan izložila je predstavnica izrađivača plana URBIS d.o.o. Pula, gđa. Jasminka Peharda Doblanović.

Područje obuhvaćeno UPU Stipani nalazi se unutar zaštićenog obalnog područja mora. Površina obuhvata UPU-a iznosi 2,85 ha. Važećim Prostornim planom uređenja Općine Kršan definirano je kao dio građevinskog područja statističkog naselja Zagorje kojemu je prostornim planom za 2015.g. utvrđen okvirni broj od 220 stanovnika. Građevinsko područje obuhvaća selo Stipani. Odlukom se definiraju: uvjeti za gradnju, smještaj i uređenje stambenih građevina, građevina gospodarskih i društvenih djelatnosti; uvjeti uređenja, gradnje i opremanja prometne i komunalne mreže, parkirališta, garaže, pješačkih površina i zelenih površina, mjere zaštite okoliša, očuvanje prirodnih i kulturnih vrijednosti, postupanja s otpadom i dr. Financijska sredstva za provedbu ovog akta planirana su u Proračunu Općine Kršan.

**2. Odluke o raspoređivanju sredstava za rad političkih stranaka zastupljenih u Općinskom vijeću Općine Kršan za 2017. godinu**

Zakonom o financiranju političkih aktivnosti i izborne promidžbe utvrđena je obaveza predstavničkog tijela JLS da donose godišnju odluku o raspoređivanju sredstava iz Proračuna JLS kojom se utvrđuje visina i način raspoređivanja sredstava za rad političkih stranaka i nezavisnih članova zastupljenih u Općinskom vijeću. U skladu s navedenim Zakonom Općinsko vijeće donijelo je Odluku o raspoređivanju sredstava za rad političkih stranaka u Općinskom vijeću Općine Kršan za 2017. godinu tj. do kraja mjeseca u kojem prestaje mandat članova sadašnjeg saziva Općinskog vijeća. Ukupni iznos sredstava za rad političkih stranaka zastupljenih u Općinskom vijeću Općine Kršan za 2017.g. iznosi 75.000,00 kn. Općinsko vijeće Općine Kršan ima 14 članova, a mandate dijele 6 političkih stranaka raspoređenih: u Koaliciju SDP-HSU-HNS – 5 vijećnika, HDZ – 2 vijećnika, AM – 2 vijećnika i IDS – 5 vijećnika, a sve prema stanju na dan konstituiranja Općinskog vijeća.

**3**. **Odluka o prodaji nekretnina u vlasništvu / suvlasništvu Općine Kršan**

Općinsko vijeće Općine Kršan donijelo je dana 22. studeni 2016. g. i 22. prosinca 2016.g. Odluke o objavi natječaja za prodaju nekretnina u vlasništvu/suvlasništvu Općine Kršan u k.o. Kršan i k.o. Šušnjevica. Nakon provedenih postupaka javnih natječaja Komisija za provođenje natječaja za prodaju nekretnina javno je otvorila pristigle ponude, utvrdila valjanost ponuda i ponuđače obavijestila o rezultatima natječaja.

Kao najpovoljnijim ponuđačima donijete su 3 Odluke o prodaji nekretnina.

Dvoje ponuđača kupoprodajnu cijenu plaćaju jednokratno, a jedan obročnom otplatom prema utvrđenom Otplatnom planu.

Ukupno postignuta kupoprodajna vrijednost navedenih nekretnina iznosi 1.036.584,28 kn.

**4. Odluka o načinu financiranja Vijeća bošnjačke nacionalne manjine u Općini Kršan u 2017. godini**

Ovom odlukom uređuje se način financiranja rada i programa Vijeća bošnjačke nacionalne manjine u Općini Kršan, za koje su u Proračunom Općine Kršan za 2017. godinu raspoređena sredstva u iznosu od 20,000,00 kn. Prema Zakonu o Proračunu, Vijeća nacionalnih manjina su proračunski korisnici i obveznici vođenja proračunskog računovodstva i financijskog izvještavanja. Ovom Odlukom Vijeće nacionalne manjine Općine Kršan djeluju u okviru JLS, nemaju svoj račun i sve transakcije su iskazane u proračunu JLS, u kom slučaju nisu obvezni sastavljati financijske izvještaje

**OPĆINSKO VIJEĆE OPĆINE KRŠAN**

Kršan, 03. veljače 2017.

**Općinski načelnik**

Izvješće za WEB stranicu sastavila:

Glorija Fable **Valdi Runko**

Izvješće za WEB stranicu sastavila:

Glorija Fable